झारखण्ड ग्रामीण बैंक

झारखण्ड ग्रामीण बैंक (JGB बैंक) झारखण्ड में एक भारतीय क्षेत्रीय ग्रामीण बैंक (आरआरबी) है, जिसकी स्थापना १ अप्रैल २०१९ को हुई थी। बैंक का गठन झारखण्ड ग्रामीण बैंक और वनांचल ग्रामीण बैंक के विलय से किया गया था। वर्तमान में झारखण्ड के ग्रामीण क्षेत्रों में इसकी 450 शाखाएँ हैं। अधिसूचना संख्या S.O. 4835(E) के अनुसार झारखण्ड राज्य ग्रामीण बैंक का नाम बदलकर झारखण्ड ग्रामीण बैंक कर दिया गया है। यह परिवर्तन भारतीय स्टेट बैंक (एसबीआई) के अनुरोध पर किया गया था जो बैंक को प्रायोजित करता है।

यह क्षेत्रीय ग्रामीण बैंक अधिनियम १९७६ के तहत कार्य करता है और भारतीय स्टेट बैंक द्वारा प्रायोजित है।

यह भारत सरकार के वित्त मंत्रालय के स्वामित्व में है। यह एसबीआई द्वारा प्रायोजित है और भारत सरकार, झारखण्ड सरकार और भारतीय स्टेट बैंक द्वारा संयुक्त रूप से स्वामित्व में है।

बैंक के शेयरधारक भारत सरकार (५०%) भारतीय स्टेट बैंक (३५%) और झारखण्ड सरकार (१५%)  हैं।   बैंक झारखण्ड राज्य के सभी २४ जिलों में कार्यरत है और इसका मुख्य कार्यालय राँची (झारखण्ड राज्य की उप-राजधानी) में है। बैंक के आठ क्षेत्रीय कार्यालय राँची, सिंहभूम, गुमला, पलामू, हजारीबाग, गिरिडीह, देवघर और गोड्डा में कार्यरत हैं।

 इतिहास 
झारखण्ड ग्रामीण बैंक (JGB बैंक)  भारत के प्रमुख क्षेत्रीय ग्रामीण बैंक में से एक है।

 वनांचल ग्रामीण बैंक (२००६-२०१९) 
वनांचल ग्रामीण बैंक झारखण्ड, भारत में एक क्षेत्रीय ग्रामीण बैंक (आरआरबी) था, जिसकी स्थापना ३० जून, २००६ को संथल परगना ग्रामीण बैंक और पलामू क्षेत्रीय ग्रामीण बैंक के एकीकरण के माध्यम से की गई थी। यह भारतीय स्टेट बैंक द्वारा प्रायोजित था और भारत सरकार, झारखण्ड सरकार और भारतीय स्टेट बैंक के संयुक्त स्वामित्व में था। बैंक का संचालन झारखण्ड राज्य के ९ जिलों में है और इसका मुख्य कार्यालय दुमका (झारखंड राज्य की उप-राजधानी) में है। इसके चार क्षेत्रीय कार्यालय थे।

 झारखण्ड ग्रामीण बैंक (२००६-२०१९) 
झारखण्ड ग्रामीण बैंक भारत के झारखण्ड राज्य में स्थित एक क्षेत्रीय ग्रामीण बैंक है, जिसकी स्थापना ३० जून, २००६ को बिहार ग्रामीण बैंक और बांका ग्रामीण बैंक के विलय के माध्यम से की गई थी। यह बैंक ऑफ इंडिया द्वारा प्रायोजित था और भारत सरकार, झारखंड सरकार और बैंक ऑफ इंडिया के संयुक्त स्वामित्व में था।

 झारखंड राज्य ग्रामीण बैंक (२०१९-२०२५) 
अप्रैल २०१९ में, वनांचल ग्रामीण बैंक को झारखण्ड राज्य ग्रामीण बैंक (JRG बैंक) बनाने के लिए झारखण्ड ग्रामीण बैंक के साथ मिला दिया गया था।

 २३ अक्टूबर, २०२५ को, भारत सरकार के वित्त मंत्रालय ने कई क्षेत्रीय ग्रामीण बैंक (आरआरबी) के नामों को सरल बनाने और उन्हें अपने राज्यों के साथ संरेखित करने के लिए उनके नामों को बदलने की घोषणा की। बदलावों में झारखण्ड राज्य ग्रामीण बैंक (JRG बैंक) का झारखण्ड ग्रामीण बैंक (JGB बैंक) बनना और कई अन्य का नाम उनके प्रायोजक बैंकों के अनुरोध पर बदल दिया जाना शामिल है। इन बैंकों का कार्यात्मक अधिकार क्षेत्र और संचालन अपरिवर्तित रहता है।

 यह भी देखें 
 क्षेत्रीय ग्रामीण बैंक
 भारत में बैंकों की सूची
 भारत में सार्वजनिक क्षेत्र के बैंक
 भारत में बैंकिंग
 भारतीय रिज़र्व बैंक
 भारतीय वित्तीय प्रणाली संहिता
 मेक इन इंडिया
 भारत की कंपनियों की सूची

 संदर्भ 

 बाहरी लिंक 

 आधिकारिक साइट
 इंटरनेट बैंकिंग
श्रेणी:भारतीय स्टेट बैंक
श्रेणी:झारखंड की अर्थव्यवस्था